APSTIPRINĀTS

SIA “Jelgavas novada KU”

 iepirkuma komisijas

2026.gada 30.jūlija sēdē
(protokols Nr.2)
IEPIRKUMA

“SIA Jelgavas novada KU darbinieku veselības apdrošināšana”

(identifikācijas Nr. JNKU 2026/12)
NOLIKUMS

Iepirkums tiek veikts saskaņā ar  likuma “Publisko iepirkumu likums” 8. panta pirmā punkta 1.apakšpunktu – atklāts konkurss
1. 
Pasūtītājs

SIA "Jelgavas novada KU", reģistrācijas Nr. 40003410894, Kastaņu iela 2, Ozolnieki, Ozolnieku pagasts, Jelgavas novads, LV-3018
2. 
Kontaktpersona
2.1. Par iepirkuma dokumentāciju un organizatoriska rakstura informāciju – Anna Indrāne, tālrunis 28316433, e-pasta adrese:  HYPERLINK "mailto:" anna@jnku.lv
3. 
Informācija par iepirkuma priekšmetu

3.1. Iepirkuma priekšmets ir SIA Jelgavas novada KU darbinieku veselības apdrošināšana, atbilstoši nolikumā noteiktajiem nosacījumiem, kā arī Līguma projekta nosacījumiem. 
3.2. Iepirkuma priekšmets detalizēti aprakstīts iepirkuma nolikumam pievienotajā Pielikumā Nr.2. „Tehniskā specifikācija-tehniskais piedāvājums”.

3.3. Iepirkuma līguma darbības termiņš: Līgums stājas spēkā tā parakstīšanas dienā un ir spēkā 12 (divpadsmit) mēnešus ar prognozēto sākuma datumu – 2026.gada 26.septembris, vai līdz tajā paredzēto Pušu saistību pilnīgai izpildei.
3.4. Līguma izpildes vieta:  Kastaņu iela 2, Ozolnieki, Ozolnieku pagasts, Jelgavas novads, LV-3018
3.5. Pasūtītāja pieejamās finanšu iespējas Līguma izpildei līdz EUR 41999,00 bez PVN. Pasūtītājs patur tiesības lemt par šajā punktā minēto summu izmaiņām, pamatojoties uz Pasūtītāja finanšu iespējām un PIL.
3.6. Plānotais apdrošināmo darbinieku skaits ir - 120, kas tiks precizēts, noslēdzot polisi.
3.7. Piedāvājums pretendentam jāsagatavo un jāiesniedz par pilnu iepirkuma priekšmeta  apjomu.
3.8. Pretendents nedrīkst iesniegt piedāvājuma variantus.
3.9. Saskaņā ar noslēgto līgumu par apdrošināšanas brokera pakalpojumiem, Pasūtītājs izmanto apdrošināšanas brokera SIA „Partner Broker apdrošināšana” Reģ. Nr. 40203563467 pakalpojumus iepirkuma un apdrošināšanas līgumu pārraudzīšanai un apkalpošanai, t.sk. Pasūtītāju darbinieku konsultēšanai par iepirkuma rezultātā iegādāto Polišu izmantošanu, informācijas un dokumentu aprites nodrošināšanai starp Apdrošinātāju un Apdrošinājuma ņēmēju u.c. Samaksu par brokera pakalpojuma sniegšanu veic Apdrošinātājs saskaņā ar savstarpēji noslēgtiem sadarbības līgumiem. 
3.10. CPV kods: 66512200-4 Veselības apdrošināšanas pakalpojumi
4. 
Iepirkuma identifikācijas Nr. JNKU 2026/12
5. Iepirkuma nolikuma saņemšana

5.1.1. Atklāta konkursa nolikums, nolikuma grozījumi un atbildes uz ieinteresēto piegādātāju jautājumiem ir publiski pieejamas EIS https://www.eis.gov.lv/EKEIS/Supplier/Organizer/6713 , pie konkrētās iepirkuma procedūras.
5.1.2. Ieinteresētais piegādātājs EIS e-konkursu apakšsistēmā Atklāta konkursa sadaļā var reģistrēties kā Nolikuma saņēmējs, ja tas ir reģistrēts EIS kā piegādātājs
.
5.1.3. Ieinteresētais piegādātājs apņemas sekot līdzi turpmākajām izmaiņām Nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem. Ja minētos dokumentus un ziņas iepirkuma komisija ir ievietojusi tīmekļvietnē EIS https://www.eis.gov.lv/EKEIS/Supplier/Organizer/6713 pie konkrētās iepirkuma procedūras, tiek uzskatīts, ka piegādātājs tos ir saņēmis un ar tiem iepazinies.
5.1.4. Ja Nolikumā tiek konstatētas pretrunas ar publisko iepirkumu procedūru regulējošo tiesību aktu prasībām, piemēro publisko iepirkumu regulējošo tiesību aktu nosacījumus
6. Informācijas apmaiņas kārtība

6.1.1. Iepirkuma komisija un ieinteresētais piegādātājs vai pretendents ar informāciju apmainās PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Mutvārdos sniegtā informācija Atklāta konkursa ietvaros nav saistoša.
6.1.2. Paziņojumu par Atklāta konkursa dokumentācijas grozījumiem, iepirkuma komisijas sniegtās atbildes u.c. izmaiņas ieinteresētie piegādātāji, kas reģistrējušās kā nolikuma saņēmēji, saņem uz norādītājām e-pasta adresēm.
6.1.3. Ieinteresētais piegādātājs jautājumus par nolikumu uzdod elektroniski rakstiskā veidā, adresējot tos iepirkuma komisijai un ievietojot tos EIS https://www.eis.gov.lv/EKEIS/Supplier/Organizer/6713  pie konkrētās iepirkuma procedūras, kā arī nosūtot tos uz elektroniskā pasta adresi anna@jnku.lv .  Papīra formāta dokuments nav jāiesniedz.
6.1.4. Ja ieinteresētais piegādātājs ir laikus pieprasījis papildu informāciju, iepirkuma komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
6.1.5. Papildu informāciju iepirkuma komisija nosūta e-pasta sūtījumā ieinteresētajam piegādātājam, kurš pieprasījis papildus informāciju/uzdevis jautājumu, un vienlaikus (tajā pašā dienā) ievieto informāciju EIS https://www.eis.gov.lv/EKEIS/Supplier/Organizer/6713 e-konkursu apakšsistēmā Atklāta konkursa sadaļā.
6.1.6. Par jautājuma saņemšanas dienu tiek uzskatīts saņemšanas datums no pirmdienas līdz piektdienai no plkst.8:00 līdz 17:00.

6.1.7. Iepirkuma komisija nav atbildīga par to, ja kāds ieinteresētais piegādātājs nav iepazinies ar informāciju par Atklātu konkursu, kurai ir nodrošināta brīva un tieša elektroniska pieeja tīmekļvietnē EIS https://www.eis.gov.lv/EKEIS/Supplier/Organizer/6713 e-konkursu apakšsistēmā.
7.    Piedāvājuma iesniegšana

7.1. Pretendents piedāvājumu iesniedz līdz Iepirkumu uzraudzības biroja publikāciju vadības sistēmā un EIS Konkursa sadaļā norādītajam termiņam. Piedāvājumu atvēršana sākas četras stundas pēc piedāvājumu iesniegšanas termiņa beigām, kas noteikts Iepirkumu uzraudzības biroja publikāciju vadības sistēmā un EIS Konkursa sadaļā.

7.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un nosūtīti atpakaļ iesniedzējam.

7.3. Pēc visu piedāvājumu atvēršanas piedāvājumu atvēršanas sanāksme tiek slēgta.

7.4. Piedāvājumu atvēršanas sanāksmes protokols tiek publicēts tīmekļvietnē EIS https://www.eis.gov.lv/EKEIS/Supplier/Organizer/6713  e-konkursu apakšsistēmā.

7.5. Pretendentu atlasi, piedāvājumu atbilstības pārbaudi un piedāvājumu vērtēšanu Atklātā konkursā iepirkuma komisija veic slēgtās sēdēs. Pasūtītājs neizsniedz protokolus, izņemot piedāvājumu atvēršanas sanāksmes protokolu, kamēr notiek piedāvājumu vērtēšana.

7.6. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:

7.7. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Atklāta konkursa sadaļā ievietotās formas;

7.8. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).

7.9. Sagatavojot piedāvājumu, pretendents ievēro, ka:

7.10. pieteikuma veidlapa un Tehniskā specifikācija/Tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office rīkiem lasāmā formātā;

7.11. iesniedzot piedāvājumu, pretendents ar drošu elektronisko parakstu un laika zīmogu paraksta vismaz pretendenta pieteikumu (sk. EIS sistēmā Atklāta konkursa sadaļā pievienotās datnes). Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Var tikt izmantots sistēmā iestrādātais paraksta rīks, kas nodrošina elektroniskā dokumenta parakstītāja identitātes apstiprināšanu;

7.12. citus dokumentus pretendents pēc saviem ieskatiem ir tiesīgs iesniegt elektroniskā formā, parakstot ar EIS piedāvāto elektronisko parakstu vai parakstot ar drošu elektronisko parakstu.

7.13. Piedāvājums jāiesniedz latviešu valodā. Tehniskā piedāvājuma dokumenti (piemēram, ražotāja izsniegta Preces tehniskā dokumentācija) var tikt iesniegti citā valodā ar pievienotu pretendenta apliecinātu tulkojumu latviešu valodā. Ja uz piedāvājuma iesniegšanas brīdi pretendents nevar nodrošināt ražotāja tehnisko dokumentu tulkojumu latviešu valodā, tai jābūt angļu valodā.

7.14. Ja pretendents iesniedzis kāda dokumenta kopiju, to apliecina atbilstoši Ministru kabineta 04.09.2018. noteikumu Nr.558 „Dokumentu izstrādāšanas un noformēšanas kārtība” noteiktajai kārtībai (turpmāk – apliecināta kopija). Ja dokumenta kopija nav apliecināta atbilstoši šajā punktā minēto normatīvo aktu prasībām, iepirkuma komisija, ja tai rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.

7.15. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas Atklāta konkursa sadaļā) ietvertos nosacījumus.

7.16. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
8. Piedāvājuma noformēšana

8.1. Piedāvājums sastāv no Nolikuma 11., 12. un 13. punktā noteiktajiem dokumentiem.

8.2. Piedāvājuma dokumentiem jābūt skaidri salasāmiem, bez labojumiem.

8.3. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno tulkojums latviešu valodā. Ja pretendents piedāvājumā iesniedz dokumenta/ -u tulkojumu/ -us, tulkojuma/ -u pareizība ir jāapliecina. Par dokumentu tulkojuma atbilstību oriģinālam atbild pretendents.

8.4. Pretendents iesniedz parakstītu piedāvājumu. Piedāvājumu paraksta pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstošas pilnvaras oriģinālu vai apliecinātu kopiju.

8.5. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.

8.6. Ja piedāvājums, vai atsevišķas tā daļas satur komercnoslēpumu, piedāvājuma lapām, kuras satur šāda rakstura informāciju, ir jābūt ar atzīmi “Komercnoslēpums”, izņemot PIL noteiktos gadījumus. Par komercnoslēpumu nav uzskatāma piedāvātā cena un cita informācija, kas noteikta kā piedāvājuma vērtēšanas kritērija sastāvdaļa.
9. Pretendentu izslēgšanas un atlases prasības 

9.1. Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti šā likuma 42. panta otrās daļas 1., 2., 3., 4, 5., 6., 7., 10.,11., 12., 13. un 14.. punktā minētie izslēgšanas iemesli, kā arī ja šie iemesli konstatēti attiecībā uz šā likuma 42. panta trešajā daļā minētajām personām, ievērojot PIL pārejas noteikumu 28.punktu.
9.2. Uz pretendentu nedrīkst attiekties Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie izslēgšanas nosacījumi. Pasūtītājs attiecībā uz pretendentu, kuram būtu piešķiramas līguma slēgšanas tiesības, pārbauda, vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras ietekmē līguma izpildi. Ja attiecībā uz pretendentu vai kādu no minētajām personām ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras kavēs līguma izpildi, pretendents ir izslēdzams no dalības līguma slēgšanas tiesību piešķiršanas procedūrā.

10. Pretendenta kvalifikācijas prasības un iesniedzamie dokumenti:
	Pretendenta kvalifikācijas prasības


	11.Pretendentam jāiesniedz šādi pretendenta kvalifikāciju apliecinoši dokumenti

	10.1. Pretendents - fiziskā vai juridiskā, vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādātā preces vai sniegt pakalpojumus un ir iesniedzis pieteikumu Iepirkumā atbilstoši Iepirkuma nolikuma prasībām.

Pretendenta pieteikumu par piedalīšanos iepirkumā jāparaksta pretendenta pārstāvim ar pārstāvības tiesībām vai tā pilnvarotai personai.

Prasība attiecas arī uz personālsabiedrību un 

visiem personālsabiedrības biedriem (ja

piedāvājumu iesniedz personālsabiedrība) vai 

visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).

Pretendentam jānorāda visi apakšuzņēmēji un apakšuzņēmēja apakšuzņēmēji


	11.1. Pretendenta parakstīts pieteikums dalībai iepirkumā, kurš sagatavots saskaņā ar Nolikuma 1.pielikumā pievienoto formu. 

Ja pretendenta piedāvājumu paraksta pilnvarota persona, tad jāpievieno pilnvara vai tās apliecināta kopija. 



	10.2. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām.
Prasība attiecas arī uz personālsabiedrību un  visiem personālsabiedrības biedriem (ja piedāvājumu iesniedz personālsabiedrība) vai  visiem piegādātāju apvienības dalībniekiem (ja piedāvājumu iesniedz piegādātāju apvienība), personu uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma dokumentos noteiktajām prasībām (ja attiecināms), kā arī apakšuzņēmējiem (ja pretendents plāno piesaistīt apakšuzņēmējus).
	11.2. Pretendentu, kas reģistrēts Latvijas Republikas Uzņēmumu reģistra Komercreģistrā, reģistrācijas faktu iepirkuma komisija pārbauda Uzņēmumu reģistra tīmekļa vietnē.
Informāciju par fiziskām personām, kas veic saimniecisko darbību, iepirkuma komisija pārbauda Valsts ieņēmuma dienesta tīmekļvietnē sadaļā “VID publiskojamo datu bāze/Saimnieciskās darbības veicēji”.
Ja pretendents (personu grupa) uz piedāvājuma iesniegšanas brīdi nav izveidojis personālsabiedrību, tad personu grupa iesniedz visu personu grupas dalībnieku parakstītu saistību raksta (protokolu, vienošanos vai citu dokumentu) kopiju par sadarbību līguma izpildē.

Pretendents, kurš nav reģistrēts Komercreģistrā vai VID publiskojamo datu bāzē, iesniedz komercdarbību vai saimnieciskās darbības reģistrējošas iestādes ārvalstīs izdotu reģistrācijas apliecības kopiju vai izziņu (-as) vai arī ārvalstīs reģistrēts pretendents norāda publiski pieejamu reģistru, kur iepirkuma komisija varētu pārliecināties par reģistrācijas faktu, kas apliecina, ka pretendents, personu grupas dalībnieki, personālsabiedrības dalībnieki, persona uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Iepirkuma dokumentos noteiktajām prasībām, un apakšuzņēmēji ir reģistrēti likumā noteiktajā kārtībā un apliecina ārvalstīs reģistrēta pretendenta (arī personu grupas dalībnieku, personālsabiedrības dalībnieku, personu uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Iepirkuma dokumentos noteiktajām prasībām un apakšuzņēmēju) dalībnieku sastāvu.

	10.3. Pretendentam ir jābūt reģistrētam normatīvajos aktos noteiktajā kārtībā kā veselības apdrošināšanas pakalpojumu sniedzējam Latvijas Republikā vai kā veselības apdrošināšanas pakalpojumu sniedzējam līdzvērtīgā reģistrā ārvalstīs.
	11.3. Par Pretendenta tiesībām sniegt veselības apdrošināšanas pakalpojumus Latvijas Republikas teritorijā Pasūtītājs veiks pārbaudi publiskajā reģistrā https://uzraudziba.bank.lv/tirgus-dalibnieki/apdrosinasanas-sabiedribas/.
Ja Pretendentam nav atļaujas sniegt veselības apdrošināšanas pakalpojumus Latvijas Republikā, Pretendentam lai apliecinātu nolikuma 10.3 punktā izvirzītās prasības izpildi, jāiesniedz spēkā esošas licences par tiesībām sniegt veselības apdrošināšanas pakalpojumus apliecinātu kopiju (vai elektroniski parakstītu dokumentu). Pretendents, kuram ir tiesības sniegt veselības apdrošināšanas pakalpojumus ārpus Latvijas Republikas, bet nav reģistrējies apdrošināšanas pakalpojumu sniegšanai Latvijas Republikā, gadījumā, ja tam tiek piešķirtas līguma slēgšanas tiesības, reģistrējas pakalpojuma sniegšanai Latvijas Republikā saskaņā ar normatīvajiem aktiem un pirms līguma noslēgšanas dienas, kuru nosaka Pasūtītājs, iesniedz Pasūtītājam dokumenta par tiesībām sniegt veselības apdrošināšanas pakalpojumus Latvijas Republikā apliecinātu kopiju vai norāda uz ierakstu publiski pieejamajā tīmekļa vietnē.

	10.4 Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda iepirkuma komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.

Pretendents, iesniedzot piedāvājumu, var balstīties uz citu personu tehniskām un profesionālām iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. 

Pretendents, kā arī personas, uz kuras iespējām pretendents balstās, dokumentu parakstīšanai var izmantot EIS iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.
	11.4.Pretendents piedāvājumā norāda personas uz kuru saimnieciskajām un finansiālajām iespējām, tehniskajām un profesionālajām iespējām tas balstās (nolikuma 1. pielikums).

Personas, uz kuras iespējām pretendents balstās, rakstisks apliecinājums par piedalīšanos Iepirkumā, kā arī apliecinājums nodot pretendenta rīcībā līguma izpildei nepieciešamos resursus gadījumā, ja ar pretendentu tiek noslēgts līgums.

Ja pretendents, iesniedzot pieteikumu, balstās uz citu komersantu tehniskām un profesionālām spējām, tas pierāda Pasūtītājam, ka viņa rīcībā būs nepieciešamie resursi, iesniedzot dokumentu, kas apliecina nepieciešamo resursu nodošanu pretendenta rīcībā.

	10.6. Ja piedāvājumu iesniedz piegādātāju apvienība vai personālsabiedrība, piegādātāju apvienības vai personālsabiedrības dalībnieku starpā ir noslēgta rakstveida vienošanās.
	11.6. Pretendentam pieteikumā (Nolikuma 1.pielikums) jānorāda Piegādātāju apvienības dalībnieki.

2) Pievieno vienošanos par piegādātāju apvienības izveidi un dalību Iepirkumā, kurā norāda:

a) piegādātāju apvienības dibināšanas mērķi un vienošanās spēkā esamības termiņu;

b) katra apvienības dalībnieka paredzamo Iepirkuma Līguma daļu, tiesības un pienākumus;

c) norādi, uz kuru dalībnieku saimnieciskajām un finansiālajām spējām apvienība balstās;

d) apliecinājumu, ka visi personu apvienības dalībnieki, uz kuru saimnieciskajām un finansiālajām iespējām Pretendents balstās un kuri būs atbildīgi par Iepirkuma Līguma izpildi, būs solidāri atbildīgi par Iepirkuma Līguma izpildi gadījumā, ja tiks piešķirtas Iepirkuma Līguma slēgšanas tiesības, norādot katra dalībnieka Iepirkuma Līguma izpildes daļu;

e) Informāciju par piegādātāju apvienības vadošo dalībnieku;

f) Pilnvarojumu dalībniekam vai personai, kura tiesīga rīkoties visu personas apvienības dalībnieku vārdā Iepirkumā.

Ja ar piegādātāju apvienību tiks slēgts Līgums, Pasūtītājam ir tiesības pieprasīt, lai piegādātāju apvienība 10 (desmit) darba dienu laikā pēc lēmuma par Līguma slēgšanas tiesību piešķiršanu spēkā stāšanās un pirms Līguma noslēgšanas izveidosies pēc savas izvēles atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei. 


	10.7. Pretendents savā piedāvājumā norāda visus tos apakšuzņēmējus (t.sk. apakšuzņēmēja apakšuzņēmējus), kas sniegs pakalpojumus un katram apakšuzņēmējam izpildei nododamo iepirkuma līguma daļu un tā vērtību EUR (bez PVN).

Piezīme: Apakšuzņēmēja izpildāmo darbu kopējo vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo pakalpojumu vērtību; par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā
	11.7.Pretendents iesniedz apakšuzņēmēju sarakstu, kurā norāda, kuru no līguma daļām plāno nodot apakšuzņēmējiem, norādot apakšuzņēmējus un tiem nododamo darbus un to apjomu EUR (nolikuma 1.pielikums).

Pretendents iesniedz sarakstā norādīto apakšuzņēmēju apliecinājumu par gatavību piedalīties iepirkuma līguma izpildē un veikt tam nododamo iepirkuma līguma daļu un darbus.


12. Tehniskā piedāvājuma sagatavošanas prasības:
12.1. Tehniskais piedāvājums jāsagatavo un jāiesniedz atbilstoši nolikuma pielikumam Nr.2 “Tehniskā specifikācija/Tehniskais piedāvājums”. 
12.2. Pretendentam jāiesniedz apdrošināšanas programmu aprakstus, kas skaidri un nepārprotami atbilst Tehniskās specifikācijas prasībām un Tehniskajam piedāvājumam, un programmās sniegtā informācija nevar tikt uztverta vai interpretēta pretrunā ar Tehnisko specifikāciju un Tehnisko piedāvājumu; pretrunu gadījumā noteicošais ir Tehniskajā piedāvājumā minētais.

12.3. Pretendenta Piedāvājumā nedrīkst būt vairāki Tehnisko piedāvājumu varianti. Pretendents, sagatavojot Tehnisko piedāvājumu, nedrīkst veikt izmaiņas struktūrā, to skaitā dzēst rindas, kolonnas.
12.4. Tehniskās specifikācijas pēdējais datu aktualizācijas datums 30.07.2026.

13.
Finanšu piedāvājuma sagatavošanas prasības:

13.1.
Finanšu piedāvājumu jāsagatavo un jāiesniedz atbilstoši Iepirkuma Nolikuma 3.pielikumā norādītajai formai.

13.2.Pretendents sagatavojot Finanšu piedāvājumu, nedrīkst veikt izmaiņas struktūrā, to skaitā, dzēst rindas vai kolonnas. Pretendents nedrīkst iesniegt finanšu piedāvājuma variantus.

13.3.
Finanšu piedāvājumā jābūt ietvertiem visiem izdevumiem (nodokļiem, nodevām, (izņemot PVN), komisijas maksām, procentiem un citiem izdevumiem, t.sk., garantijas remonts), kas saistīti un var rasties saistībā ar iegādi un piegādi.
13.4.
Finanšu piedāvājumā visas cenas jānorāda euro, ar 2 (divām) zīmēm aiz komata, bez pievienotās vērtības nodokļa.

14. PIEDĀVĀJUMU VĒRTĒŠANA 

14.1. Piedāvājuma izvēles kritērijs ir saskaņā ar PIL 51.pantu – Vērtēšanas kritēriji un to skaitliskās vērtības saimnieciski visizdevīgākā piedāvājuma izvēlei noteikti Nolikuma pielikumā Nr.2” Tehniskā specifikācija - Tehniskais piedāvājums”. 

14.2. Ja Komisija konstatē, ka Pretendentu piedāvājumu novērtējums atbilstoši izraudzītajam piedāvājuma izvēles kritērijam ir vienāds, tā rīkojas saskaņā ar PIL 51. panta septīto daļu. Izšķirošais piedāvājuma izvēles kritērijs būs Nolikuma pielikuma Nr.2 “Tehniskās specifikācijas – tehniskā piedāvājuma” 3.punkta “Maksas ambulatorie pakalpojumi – kopējā apdrošinājuma summa vienai apdrošināmai personai” augstākā piedāvātā summa. Nākamais kritērijs vienāda vērtējuma gadījumā būs Nolikuma pielikuma Nr.2 “Tehniskās specifikācijas – tehniskā piedāvājuma” 8.1.punktā “Maksas stacionārā palīdzība – ārstēšanās dienas un diennakts stacionārā ar ārsta norīkojumu iekļautā maksa par stacionārā pavadīto laiku, laboratoriskajiem un instrumentālajiem diagnostiskajiem izmeklējumiem, manipulācijām, operācijām” norādītais augstākais limita piedāvājums. 
14.3. Pretendentu iesniegto piedāvājumu atbilstības pārbaudi Komisija veic slēgtās sēdēs. 
14.4. Iepirkuma komisijai ir tiesības pieprasīt, lai Pretendents iesniedz papildus informāciju vai skaidrojumu par savu piedāvājumu. Saņemot uzaicinājumu sniegt šādu informāciju, Pretendentam tā jāiesniedz Komisijas noteiktajā termiņā. Ja Pretendents Komisijas papildus pieprasīto informāciju neiesniedz noteiktajā termiņā, Komisija vērtē Pretendenta piedāvājumu atbilstoši piedāvājumā norādītajai informācijai. 
14.5. Ja nepieciešams veikt Pretendenta piedāvājumā norādītās informācijas papildus pārbaudi, Komisija ir tiesīga iegūt informāciju Pretendenta piedāvājuma atbilstības izvērtēšanai kompetentās institūcijās, publiski pieejamās datu bāzēs vai citos publiski pieejamos avotos.
14.6. Komisija Pretendenta piedāvājumu noraida, ja konstatē jebkuru no turpmāk minētajiem gadījumiem:
14.6.1. piedāvājums neatbilst kādai Iepirkuma nolikumā noteiktajai prasībai, nav iesniegti visi pieprasītie dokumenti un attiecīgā neatbilstība nav uzskatāma par formālu;
14.6.2. piedāvājums tiek atzīts par nepamatoti lētu;
14.6.3. Pretendents ir iesniedzis nepatiesu informāciju vai vispār nav iesniedzis pieprasīto informāciju, kas nepieciešama Pretendenta piedāvājuma atbilstības izvērtēšanai Iepirkuma Nolikumā izvirzītajām prasībām;
14.6.4. piedāvājumu izvērtēšanas laikā Pretendents savu piedāvājumu atsauc vai groza.
14.7. Uzsākot piedāvājumu vērtēšanu, Komisija izvērtē, vai piedāvājums sagatavots un noformēts atbilstoši Iepirkuma Nolikumā norādītajām prasībām. Ja piedāvājums nav noformēts atbilstoši Iepirkuma Nolikuma prasībām, traucējot izvērtēt piedāvājumu pēc būtības, vai tā radot šaubas par piedāvājuma satura ticamību un vai piedāvājuma nenoraidīšana attiecīgo trūkumu dēļ radītu vienlīdzīgas attieksmes pret pārējiem Pretendentiem pārkāpumu, tad Pretendents var tikt noraidīts no turpmākās dalības Iepirkumā.
14.8. Atbilstība atlases prasībām:

14.8.1. Komisija izvērtē iesniegto atlases dokumentāciju, pārbaudot Pretendenta atbilstību Iepirkuma Nolikumā izvirzītajām atlases prasībām un iesniedzamās dokumentācijas apjomam. 

14.8.2. Ja Pretendents neatbilst kādai no Nolikumā izvirzītajām atlases prasībām vai nav iesniedzis visus pieprasītos dokumentus vai ziņas, tas tiek noraidīts no turpmākās dalības Iepirkumā.

14.9.  Tehniskā piedāvājuma vērtēšana:

14.9.1. Komisija izvērtē tehniskā piedāvājuma atbilstību Iepirkuma Nolikumā izvirzītajām prasībām tehniskā piedāvājuma sagatavošanai. 

14.9.2. Ja Pretendents nav iesniedzis tehniskā piedāvājuma izvērtēšanai visus Iepirkuma nolikumā pieprasītos dokumentus vai iesniegtie dokumenti neatbilst Iepirkuma nolikumā izvirzītajām prasībām, vai nav aizpildīts saskaņā ar Iepirkuma Nolikuma prasībām, tas tiek noraidīts no turpmākās dalības Iepirkumā kā neatbilstošs Iepirkuma Nolikumā izvirzītajām prasībām.

14.10. Finanšu piedāvājuma vērtēšana:

14.10.1. Iepirkuma komisija izvērtē finanšu piedāvājuma atbilstību Iepirkuma Nolikumā izvirzītajām prasībām finanšu piedāvājuma sagatavošanai. 

14.10.2. Ja Pretendents nav iesniedzis finanšu piedāvājuma izvērtēšanai visus Iepirkuma Nolikumā pieprasītos dokumentus vai iesniegtie dokumenti neatbilst Iepirkuma Nolikumā izvirzītajām prasībām, vai nav aizpildīts saskaņā ar Iepirkuma Nolikuma prasībām, tas tiek noraidīts no turpmākās dalības Iepirkumā kā neatbilstošs Iepirkuma Nolikumā izvirzītajām prasībām.

14.10.3. Piedāvājumu vērtēšanas laikā Komisija pārbauda, vai finanšu piedāvājumā nav aritmētisko kļūdu. Ja Komisija konstatē šādas kļūdas, tad šīs kļūdas izlabo. Par kļūdu labojumu un laboto piedāvājuma summu Pasūtītājs paziņo Pretendentam, kura pieļautās kļūdas labotas. Vērtējot finanšu piedāvājumu, Pasūtītājs ņem vērā labojumus.

14.10.4. Ja Komisija konstatē, ka Pretendents ir iesniedzis piedāvājuma cenu kopumā vai atsevišķā pozīcijā, par kuras pamatotību rodas pamatotas šaubas, Komisija pārbauda, vai iesniegtais piedāvājums nav nepamatoti lēts atbilstoši PIL noteiktajai kārtībai. Ja Komisija konstatē, ka pretendents ir iesniedzis nepamatoti lētu piedāvājumu, Komisija piedāvājumu noraida no tālākās dalības Iepirkumā. 
15. Lēmuma, ar kuru tiek noteikts uzvarētājs Iepirkumā, pieņemšana un paziņošana:
15.1. Informācijas pārbaude pirms lēmuma par līguma slēgšanas tiesību piešķiršanu pieņemšanas
15.1.1. Attiecībā uz pretendentu, kuram saskaņā ar nolikumā noteikto būtu piešķiramas līguma slēgšanas tiesības, pirms lēmuma par līguma slēgšanas tiesību piešķiršanu pieņemšanas, iepirkuma komisija veic pretendenta izslēgšanas noteikumu pārbaudi saskaņā ar PIL 42.panta otrās daļas 1., 2., 3., 4, 5., 6., 7., 10.,11., 12., 13. un 14. punktā noteikto, ievērojot PIL Pārejas noteikumu 28.punkta 2.apakšpunktu un Starptautisko un Latvijas Republikas nacionālo sankciju likuma 11.1panta pirmās daļas izslēgšanas nosacījumu pārbaudi. 
15.1.2. Ja, veicot pārbaudi, iepirkuma komisija konstatē PIL 42.panta otrās daļas 1., 2., 3., 4, 5., 6., 7., 10.,11., 12., 13. un 14. punktā minētos izslēgšanas gadījumus un Starptautisko un Latvijas Republikas nacionālo sankciju likuma 11.1 panta pirmās daļas izslēgšanas nosacījumus, tā rīkojas atbilstoši PIL 42.panta attiecīgās daļas nosacījumiem un PIL 43.panta nosacījumiem, kā arī starptautisko un Latvijas Republikas nacionālo sankciju likuma 11.1 panta pirmajā daļā noteikto.
15.1.3. PIL 42.panta otrajā daļā 1., 2., 3., 4, 5., 6., 7., 10.,11., 12., 13. un 14. punktā minētie izslēgšanas iemesli attiecas arī uz jebkuru no šādām personām (ievērojot PIL Pārejas noteikumu 28.punkta 2.apakšpunktu):
15.1.3.1. uz personālsabiedrības biedru, ja pretendents ir personālsabiedrība;

15.1.3.2. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;

15.1.3.3. uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro.
15.1.4. Uz pretendentu nedrīkst attiekties Starptautisko un Latvijas Republikas nacionālo sankciju likuma 11.1panta pirmajā daļā noteiktie izslēgšanas nosacījumi. Iepirkuma komisija attiecībā uz pretendentu, kuram būtu piešķiramas vispārīgās vienošanās un Līguma slēgšanas tiesības, pārbauda, vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas Starptautisko un Latvijas Republikas nacionālo sankciju likuma 11.1panta pirmajā daļā noteiktās sankcijas, kuras ietekmē līguma izpildi. Ja attiecībā uz pretendentu vai kādu no minētajām personām ir noteiktas Starptautisko un Latvijas Republikas nacionālo sankciju likuma 11.1panta pirmajā daļā noteiktās sankcijas, kuras kavēs līguma izpildi, pretendents ir izslēdzams no dalības Vienošanās un Līguma slēgšanas tiesību piešķiršanas procedūrā.
15.1.5. Lai iepirkuma komisija pārbaudītu, vai uz ārvalstī reģistrētu pretendentu, kuram piešķiramas vispārīgās vienošanās un Līguma slēgšanas tiesības, neattiecas Starptautisko un Latvijas Republikas nacionālo sankciju likumā noteiktās sankcijas, pretendentam 10 (desmit) darbdienu laikā no attiecīga pieprasījuma saņemšanas ir jāiesniedz kompetentas institūcijas izziņas saskaņā ar Starptautisko un Latvijas Republikas nacionālo sankciju likuma 11.1 panta ceturtajā daļā noteikto. Iepirkuma komisija Starptautisko un Latvijas Republikas nacionālo sankciju likuma 11.1 panta pirmajā daļā paredzētajai pārbaudei nepieciešamās ziņas attiecībā uz ārvalstī reģistrētu pretendentu var iegūt arī patstāvīgi.
15.1.6. Iepirkuma komisija pieprasīs, lai pretendents nomaina apakšuzņēmēju, kura sniedzamo pakalpojumu vērtība ir vismaz 10000 euro, ja tas atbilst PIL 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajam izslēgšanas gadījumam, un personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai nolikumā noteiktajām prasībām, ja tā atbilst PIL 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajam izslēgšanas gadījumam. Ja pretendents 10 darbdienu laikā pēc pieprasījuma nosūtīšanas dienas neiesniedz dokumentus par jaunu paziņojumā par līgumu vai nolikumā noteiktajām prasībām atbilstošu apakšuzņēmēju vai personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai nolikumā noteiktajām prasībām, iepirkuma komisija izslēdz pretendentu no dalības Atklātā konkursā.
15.2. Lēmuma pieņemšana un paziņošana
15.2.1. Iepirkuma komisija pārbauda piedāvājumu atbilstību nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.

15.2.2. Iepirkuma komisija par uzvarētāju atzīst pretendentu, kurš izraudzīts atbilstoši nolikumā noteiktajām prasībām un kritērijiem, un nav izslēdzams no dalības Atklātajā konkursā saskaņā ar PIL 42.pantu.

15.2.3. Visi pretendenti tiek rakstveidā informēti par Atklāta konkursa rezultātu 3 (trīs) darbdienu laikā no lēmuma par līguma slēgšanas tiesību piešķiršanu Atklātā konkursā pieņemšanas dienas.

15.2.4. Ja iesniegti nolikumā noteiktajām prasībām neatbilstoši piedāvājumi vai vispār nav iesniegti piedāvājumi, iepirkuma komisija pieņem lēmumu izbeigt Atklātu konkursu un triju darbdienu laikā pēc tam, kad pieņemts šajā punktā minētais lēmums, iesniedz publicēšanai Iepirkumu uzraudzības birojam paziņojumu par Atklāta konkursa rezultātu un informē visus pretendentus par visiem iemesliem, kuru dēļ iepirkuma procedūra tiek izbeigta.

15.2.5. Iepirkuma komisija var jebkurā brīdī pārtraukt Atklātu konkursu, ja tam ir objektīvs pamatojums. Pasūtītājs triju darbdienu laikā pēc tam, kad pieņemts lēmums pārtraukt Atklātu konkursu, sagatavo un publicē publikāciju vadības sistēmā informāciju par Atklāta konkursa pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.

16. Iepirkuma līguma slēgšana:
16.1.1.  Pasūtītājs slēdz Līgumu ar pretendentu, kuram, saskaņā ar nolikumā un PIL noteikto kārtību, ir piešķirtas līguma slēgšanas tiesības Atklātā konkursā, saskaņā ar PIL 60.panta sesto daļu - ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem. Līgums tiek sagatavots, pamatojoties uz iepirkuma komisijas lēmumu par līguma slēgšanas tiesību piešķiršanu un pretendentu, kuriem piešķirtas līguma slēgšanas tiesības, iesniegtajiem piedāvājumu Atklātā konkursā.

16.1.2. Pretendentam, kuram piešķirtas līguma slēgšanas tiesības Atklātā konkursā, Līgums jāparaksta piecu darbdienu laikā no Pasūtītāja nosūtītā uzaicinājuma (arī e-pasta veidā) nosūtīšanas dienas. Ja norādītajā termiņā minētais pretendents neparaksta Līgumu, tas tiek uzskatīts par atteikumu slēgt Līgumu. Pasūtītājs var noteikt arī garāku parakstīšanas termiņu.

16.1.3. Pēc iepirkuma komisijas pieprasījuma piegādātāju apvienība, attiecībā, uz kuru pieņemts lēmums par līguma slēgšanas tiesību piešķiršanu, saskaņā ar PIL 13.panta sesto daļu pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu. 

16.1.4. Ja izraudzītais pretendents atsakās slēgt Līgumu ar Pasūtītāju, Pasūtītājs var pieņemt lēmumu slēgt Līgumu ar nākamo pretendentu, kurš ir atbilstošs nolikumā un PIL noteiktajām prasībām un kura piedāvājums atbilst nolikuma prasībām un ir nākamais piedāvājums ar zemāko piedāvāto vērtējamo cenu EUR bez PVN.

16.1.5. Pasūtītājs pēc tam, kad noslēgts Līgums vai pieņemts lēmums par Atklāta konkursa izbeigšanu vai pārtraukšanu, sagatavo un iesniedz publicēšanai publikāciju vadības sistēmā paziņojumu par līguma slēgšanas tiesību piešķiršanu saskaņā ar PIL 29.pantu un ievieto savā profilā līguma pamattekstu saskaņā ar PIL 60.panta desmito daļu. 

16.1.6. Desmit darbdienu laikā pēc tam, kad stājas spēkā Līguma grozījumi, Pasūtītājs savā pircēja profilā ievieto attiecīgi grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. 

16.1.7. Līgums un tā grozījumu teksts ir pieejams pircēja profilā vismaz visā Līguma darbības laikā, bet ne mazāk kā 10 gadus pēc Līguma spēkā stāšanās dienas.

17. Pretendenta pienākumi un tiesības:

17.1. Laikus pieprasīt iepirkuma komisijai papildu informāciju par Atklāta konkursa nolikumu, iesniedzot rakstisku pieprasījumu.

17.2. Rakstiski pieprasīt Atklāta konkursa nolikuma izsniegšanu elektroniskā formā izmantojot elektronisko pastu.

17.3. Veidot piegādātāju apvienības un iesniegt vienu kopēju piedāvājumu Atklātā konkursā.

17.4. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

17.5. Veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
17.6. Lejupielādējot vai saņemot Atklāta konkursa nolikumu piegādātājs apņemas sekot līdzi turpmākajām izmaiņām Atklāta konkursa nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas EIS e-konkursu apakšsistēmā.
17.7. Sniegt patiesu informāciju.
17.8. Rakstveidā, iepirkuma komisijas norādītajā termiņā, sniegt atbildes un paskaidrojumus uz iepirkuma komisijas uzdotajiem jautājumiem par piedāvājumu.
17.9. Pēc iepirkuma komisijas pieprasījuma, iepirkuma komisijas norādītajā termiņā, rakstveidā sniegt informāciju par pretendenta piedāvājuma finanšu piedāvājumā norādītās cenas veidošanās mehānismu.
17.10. Katrs pretendents līdz ar piedāvājuma iesniegšanu apņemas ievērot visus Atklāta konkursa nolikumā minētos noteikumus kā pamatu Atklāta konkursa izpildei.
17.11. Veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
18. Iepirkuma komisijas pienākumi un tiesības:

18.1.1. Pieprasīt precizēt piedāvājumā iesniegto informāciju un sniegt detalizētus paskaidrojumus.

18.1.2. Pārbaudīt visu pretendenta sniegto ziņu patiesumu.

18.1.3. Pieaicināt iepirkuma komisijas darbā ekspertus ar padomdevēja tiesībām.

18.1.4. Pieprasīt no pretendenta informāciju par piedāvājuma cenas veidošanās mehānismu.

18.1.5. Noraidīt nepamatoti lētu piedāvājumu.

18.1.6. Veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

18.1.7. Ja iepirkuma komisijai rodas šaubas par pretendenta piedāvājumā sniegto informācijas patiesumu vai dokumenta kopijas autentiskumu, tai ir tiesības pieprasīt, lai pretendents apstiprina informācijas patiesumu un/vai uzrāda apstiprinoša dokumenta oriģinālu vai iesniedz apliecinātu dokumenta kopiju.

18.1.8. Noraidīt pretendenta piedāvājumu, ja pretendents maina piedāvājumā norādīto informāciju jebkurā piedāvājuma vērtēšanas posmā.
18.1.9. Nodrošināt Atklāta konkursa norisi un dokumentēšanu.

18.1.10. Nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem.

18.1.11. Pēc piegādātāju pieprasījuma normatīvajos aktos noteiktajā kārtībā sniegt informāciju par Atklāta konkursa nolikumu.

18.1.12. Vērtēt pretendentus un to iesniegtos piedāvājumus saskaņā ar PIL un Atklāta konkursa nolikumu, izvēlēties piedāvājumu vai pieņemt lēmumu par Atklāta konkursa izbeigšanu, neizvēloties nevienu piedāvājumu.

18.1.13. Veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

19. Nolikuma pielikumi

Visi pielikumi ir Nolikuma neatņemamas sastāvdaļas. Nolikumam pievienoti šādi pielikumi:

1.pielikums — Pieteikums dalībai konkursā

2.pielikums —Tehniskā specifikācija/tehniskais piedāvājums
3.pielikums — Finanšu piedāvājums

4.pielikums — Līguma projekts
1.pielikums

PIETEIKUMS DALĪBAI IEPIRKUMĀ
“SIA Jelgavas novada KU darbinieku veselības apdrošināšana”

(identifikācijas Nr. JNKU 2026/12)
1. Informācija par Pretendentu:

	Pretendenta nosaukums
	

	Reģistrācijas numurs
	

	Juridiskā adrese un pasta adrese (ja atšķiras):
	

	Pretendenta e-pasta adrese un tālrunis 
	

	Kontaktpersona (vārds, uzvārds, tālruņa numurs, e-pasta adrese)
	

	Banka, bankas kods, konta numurs
	

	Persona, kura tiesīga pārstāvēt pretendentu jeb pilnvarotās personas/amats/vārds/ uzvārds
	

	Pretendenta patiesais labuma guvējs
 (vārds, uzvārds un personas kods (ja nav personas kods, norāda dzimšanas datumu, mēnesi un gadu)) 
	

	Pretendents atbilst mikrouzņēmuma, mazā, vidējā
 vai lielā uzņēmuma statusam (obligāti aizpildāma informācija, kas tiks publicēta Iepirkumu uzraudzības biroja mājaslapā publicējot Iepirkuma rezultātus)
	


1.1. Ja Pretendents ir piegādātāju apvienība
 
	Piegādātāju apvienības dalībnieks, reģistrācijas numurs
	Atbilst mazā vai vidējā uzņēmuma statusam
	Līgumā paredzēto veicamo darbu/pakalpojumu apjoms, raksturojums, EUR. 

	
	
	


1.2. Ja Pretendents Līguma izpildē piesaista Apakšuzņēmējus
 
	Apakšuzņēmēja nosaukums, reģistrācijas numurs, adrese, tālrunis, kontaktpersona
	Līguma paredzēto darbu/pakalpojuma apraksts, kurus nodod apakšuzņēmējam
	Nododamo resursu apraksts un apjoms EUR. 

	
	
	


1.3. Ja Pretendents balstās uz citas personas spējām
 
	Personas, uz kuras spējām balstās, reģistrācijas numurs, adrese, tālrunis, kontaktpersona
	Atbilst mazā vai vidējā uzņēmuma statusam
	Kvalifikācijas prasība, kuras izpildei persona piesaistīta
	Nododamo resursu apraksts un apjoms.

	
	
	
	


2. Esam izskatījuši visus Iepirkuma procedūras dokumentus, tajā skaitā Nolikumu ar pielikumiem, tehniskās specifikācijas un Līguma projektu. Mēs esam pārbaudījuši un saprotam šos dokumentus un pārliecinājāmies, ka tie nesatur kļūdas un citus defektus. Mēs pieņemam visas Iepirkuma procedūras dokumentos noteiktās prasības.
3. Pretendents apņemas slēgt Līgumu atbilstoši Nolikumā ietvertajam Līguma projektam.
4. Pretendents apliecina, ka:
4.1. iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi. 
4.2. mūsu rīcībā ir visi nepieciešamie resursi savlaicīgai un kvalitatīvai līguma izpildei;

4.3. līguma slēgšanas tiesību piešķiršanas gadījumā pildīsim visus nolikumā izklāstītos nosacījumus un strādāsim pie līguma izpildes;

4.4. neesam nekādā veidā ieinteresēti nevienā citā piedāvājumā, kas iesniegts Iepirkumā;

4.5. piedāvājumā ietvertās dokumentu kopijas atbilst to oriģināliem;

4.6. piedāvājumā ietvertie dokumentu tulkojumi atbilst to oriģināliem;

4.7. visa piedāvājumā sniegtā informācija un ziņas ir patiesas;

4.8. nav tādu apstākļu, kas liedz piedalīties iepirkumā un pildīt Nolikumā un Tehniskajās prasībās norādītās prasības;
4.9. pilnībā iepazinušies ar pakalpojumu apjomu un atzīstam šo iegūto informāciju par pietiekamu, lai veiktu pakalpojumus un novērtējam visus ar pakalpojumu izpildi saistītos riskus. 
4.10. mums ir pienācīga rīcībspēja un tiesībspēja, lai slēgtu iepirkuma Līgumu atbilstoši šā iepirkuma Tehniskās specifikācijas un citu iepirkuma dokumentu prasībām, ka piedāvājums sagatavots atbilstoši Iepirkuma dokumentu prasībām.
4.11. finanšu piedāvājumā norādītās cenas ietver pilnu samaksu par iepirkuma līguma ietvaros paredzēto saistību izpildi. Cenā ir iekļauti visi Latvijas Republikas normatīvajos aktos paredzētie nodokļi un nodevas

4.12. piedāvājums Iepirkumā ir izstrādāts neatkarīgi, kā arī neesam nekādā veidā ieinteresēti nevienā citā piedāvājumā, kas iesniegts Iepirkumā;
4.13. ņemot vērā, Padomes regulu (ES) Nr. 833/2014 (2014. gada 31. jūlijs), par ierobežojošiem pasākumiem saistībā ar Krievijas darbībām, kas destabilizē situāciju Ukrainā (turpmāk – Regula), Pretendents apliecina, ka gadījumā, ja tam tiks piešķirtas iepirkuma līguma slēgšanas tiesības, attiecībā uz Pretendentu nepastāv Regulas 5.k panta 1.punktā norādītie apstākļi, proti,:

1)
Pretendents nav Krievijas valstspiederīgais, fiziska persona, kas uzturas Krievijā, vai juridiska persona, vienība vai struktūra, kura iedibināta Krievijā;

2)
Pretendents nav juridiska persona, vienība vai struktūra, kuras īpašumtiesības vairāk nekā 50 % apmērā tieši vai netieši pieder Regulas 5.k panta 1.punkta a) apakšpunktā minētajai vienībai; vai

3)
Pretendents nav fiziska vai juridiska persona, vienība vai struktūra, kas darbojas kādas Regulas 5.k panta 1. punkta a) vai b) apakšpunktā minētās vienības vārdā vai saskaņā ar tās norādēm, 

tostarp, ja uz tiem attiecas vairāk nekā 10 % no līguma vērtības, apakšuzņēmējiem, piegādātājiem vai vienībām, uz kuru spējām paļaujas publiskā iepirkuma direktīvu nozīmē
;

4.14. neveic un līguma noslēgšanas gadījumā līguma izpildē neveiks darījumus (neiegādāsimies preces vai pakalpojumus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
Ar šo uzņemos pilnu atbildību par Iepirkumā iesniegto dokumentu komplektāciju, tajos ietverto informāciju, noformējumu, atbilstību Iepirkuma Nolikuma prasībām. Sniegtā informācija un dati ir patiesi.

Komercnoslēpums iekļauts ___.

Vārds, uzvārds: 

Amats: 

Pieteikums sastādīts un parakstīts 2026.gada ____________

Piezīme: Ja dokuments tiek parakstīts ar drošu elektronisku parakstu, datums skatāms laika zīmogā.

2.pielikums

TEHNISKĀ SPECIFIKĀCIJA/TEHNISKAIS PIEDĀVĀJUMS 
“SIA Jelgavas novada KU darbinieku veselības apdrošināšana”

(identifikācijas Nr. JNKU 2026/12)
Tehniskā specifikācija – Tehniskais piedāvājums pieejams atsevišķi https://www.eis.gov.lv/EKEIS/Supplier/Organizer/6713 ) pie attiecīgās iepirkuma procedūras. sadaļā “Dokumenti”.
3.pielikums

FINANŠU PIEDĀVĀJUMS
“SIA Jelgavas novada KU darbinieku veselības apdrošināšana”

(identifikācijas Nr. JNKU 2026/12)
Finanšu piedāvājuma forma pieejama atsevišķi https://www.eis.gov.lv/EKEIS/Supplier/Organizer/6713 ) pie attiecīgās iepirkuma procedūras. sadaļā “Dokumenti”.
4.pielikums

LĪGUMA PROJEKTS

SIA Jelgavas novada KU darbinieku veselības apdrošināšana
Ozolniekos,                                                         


  Datums skatāms laika zīmogā
SIA "Jelgavas novada KU", reģistrācijas Nr. 40003410894, adrese: Kastaņu iela 2, Ozolnieki, Ozolnieku pagasts, Jelgavas novads, LV-3018, tās ______________________personā, kurš rīkojas uz sabiedrības statūtu pamata (turpmāk — APDROŠINĀJUMA ŅĒMĒJS) no vienas puses, un
__________________, vienotais reģistrācijas Nr. ___________, tās ____________ personā, kurš darbojas uz __________ pamata (turpmāk — APDROŠINĀTĀJS), no otras puses (abi kopā — Puses), 

pamatojoties uz iepirkuma “SIA Jelgavas novada KU darbinieku veselības apdrošināšana”, ID Nr. JNKU 2026/12) (turpmāk — Iepirkums) rezultātiem un Piegādātāja iesniegto piedāvājumu, noslēdz šādu līgumu (turpmāk – Līgums):

1. Līguma priekšmets, darbības vieta un laiks
1.1. APDROŠINĀTĀJS sniedz veselības apdrošināšanas pakalpojumus APDROŠINĀJUMA ŅĒMĒJA darbiniekiem (turpmāk - Darbinieki) saskaņā ar APDROŠINĀTĀJA iesniegto piedāvājumu iepirkumam “SIA Jelgavas novada KU darbinieku veselības apdrošināšana”, identifikācijas Nr. JNKU 2026/12un Latvijas Republikā spēkā esošajiem normatīvajiem aktiem.

1.2. Noslēdzot Līgumu, APDROŠINĀTĀJS apliecina, ka tam ir zināmas visas iepirkuma procedūras ietvaros izvirzītās prasības, un tas apņemas tās ievērot visā Līguma izpildes laikā.

1.3. Līgums stājas spēkā tā parakstīšanas dienā un ir spēkā 12 (divpadsmit) mēnešus, vai līdz tajā paredzēto Pušu saistību pilnīgai izpildei. Līguma darbības vieta ir Latvija Republika. 
1.4. Veselības apdrošināšanas līguma (turpmāk – Polises) darbības periods ir 12 (divpadsmit) mēneši ar prognozēto sākuma datumu – 2026.gada 26.septembris. 
2. Līguma apdrošinājuma summas un apdrošināšanas prēmija
2.1. Kopējā prognozētā līguma summa – apdrošināšanas prēmija par Darbinieku apdrošināšanu   par APDROŠINĀJUMA ŅĒMĒJA līdzekļiem iepirkuma Līguma noslēgšanas datumā par 12 (divpadsmit) mēnešu periodu nepārsniedz EUR________. 

2.2. APDROŠINĀJUMA ŅĒMĒJS un APDROŠINĀTĀJS vienojas, ka APDROŠINĀJUMA ŅĒMĒJS visiem Darbiniekiem iegādājas vienādu pamatprogrammas un papildprogrammu kombināciju (atbilstoši APDROŠINĀTĀJA piedāvājumam).

2.3. Darbiniekiem tiek piedāvāta iespēja par saviem līdzekļiem iegādāties Tehniskajā specifikācijā minētās papildprogrammas (vienu vai vairākas), kuru saraksts un apraksts norādīts APDROŠINĀTĀJA Tehniskajā piedāvājumā (Līguma 2.pielikums), kas ir neatņemama šī Līguma sastāvdaļa. Gada apdrošinājuma summa un gada apdrošināšanas prēmija katram Darbiniekam, kurš apdrošināts saskaņā ar šo Līgumu, tiek norādīta APDROŠINĀTĀJA izsniegtajā polisē, ko rakstiski apstiprina abas Puses.
2.4. Apdrošināšanas prēmija par apdrošināšanas periodu tiek apmaksāta divos maksājumos (otrais 6 mēnešus pēc pirmā).  Katra apdrošināšanas prēmijas daļa tiek apmaksāta 20 (divdesmit) darba dienu laikā pēc APDROŠINĀTĀJA rēķina saņemšanas.
2.5. Puses vienojas, ka APDROŠINĀTĀJS rēķinus sagatavo elektroniski XML formātā, datnei pievienojot PDF failu un nosūtot uz Pasūtītāja  e-adresi  . Elektroniski sagatavotajiem rēķiniem (turpmāk – e-rēķins) ir jāatbilst visām normatīvo aktu prasībām attiecībā uz e-rēķinā norādāmo informāciju. E-rēķina pamatojuma vai piezīmju laukā obligāti jānorāda Pasūtītāja līguma numurs.

3. APDROŠINĀTĀJA un APDROŠINĀJUMA ŅĒMĒJA tiesības un pienākumi
3.1. APDROŠINĀJUMA ŅĒMĒJS apņemas:
3.1.1. iesniegt polises sagatavošanai APDROŠINĀTĀJAM elektroniskā veidā (Excel formātā) Darbinieku sarakstu, kur norādīts vārds, uzvārds, personas kods (personām, kuru personas kodā nav ietverta informācija par dzimšanas datumu arī dzimšanas datums) un izvēlētā papildprogrammu kombinācija, ne vēlāk kā 5 (piecu) darba dienu laikā pēc Līguma noslēgšanas, kā arī ne vēlāk kā 5 (piecas) dienas pirms polises perioda pirmā mēneša beigām;

3.1.2. informēt Līguma 3.pielikumā noteiktos Darbiniekus par to, ka to veselība tiek apdrošināta,  iepazīstinot tos ar noslēgtās Polises programmas un noteikumu saturu;

3.1.3. rakstiski informēt APDROŠINĀTĀJU par apdrošināmajiem Darbiniekiem, kuri iekļaujami  polisē Polises darbības laikā, ne biežāk kā 1 (vienu) reizi mēnesī;

3.1.4. rakstiski informēt APDROŠINĀTĀJU par apdrošinātajiem Darbiniekiem, kuri no Polises  izslēdzami Polises darbības laikā, ne biežāk kā 1 (vienu) reizi mēnesī;

3.1.5. apmaksāt APDROŠINĀTĀJA sagatavotos rēķinus 20 (divdesmit) darba dienu laikā no to saņemšanas dienas elektroniski. 
3.2. APDROŠINĀTĀJS apņemas:
3.2.1. Līguma un Polises perioda laikā nekādā veidā nepasliktināt APDROŠINĀJUMA ŅĒMĒJAM vai Darbiniekiem iegādātā apdrošināšanas seguma nosacījumus, kā arī jebkurā citā veidā neapgrūtināt tiem iespējas saņemt pienākošos apdrošināšanas pakalpojumus.
3.2.2. Izsniegt APDROŠINĀJUMA ŅĒMĒJAM Polisi un Darbiniekiem individuālos apdrošināšanas dokumentus (t.sk. plastikāta karti) atbilstoši APDROŠINĀJUMA ŅĒMĒJA iesniegtajam Darbinieku sarakstam 5 (piecu) darba dienu laikā pēc Līguma 3.1.1. apakšpunktā minētā saraksta saņemšanas vai polises grozījumu gadījumā vismaz vienu reizi mēnesī visiem pievienotajiem darbiniekiem, nosūtot plastikāta kartes pa pastu uz APDROŠINĀJUMA ŅĒMĒJA adresi,  kā arī nodrošināt aplikāciju no Polises perioda sākuma datuma.
3.2.3. Nodrošināt dokumentu pieņemšanu apdrošināšanas atlīdzības izmaksai pa e-pastu, nosūtot ieskenētus dokumentus uz e-pasta adresi ... vai APDROŠINĀTĀJA tīmekļa vietnē, piesakot atlīdzību portālā …, vai aplikācijā / aplikācijās …_ .
3.2.4. Izmaksāt pienākošos apdrošināšanas atlīdzību atbilstoši tehniskajā piedāvājumā minētajam.
3.2.5. Informēt APDROŠINĀJUMA ŅĒMĒJU par apdrošināšanas prēmijas daļas apmēru par tiem Darbiniekiem, kuri Polises darbības laikā no tās izslēdzami vai Polisē iekļaujami; prēmijas piemaksa vai prēmijas atlikums tiek rēķināts saskaņā ar tehniskajā piedāvājumā minēto, neieturot  izmaksātās atlīdzības un administratīvos atskaitījumus.

3.2.6. Bez maksas sagatavot individuālās plastikāta apdrošināšanas kartes un to dublikātus Darbiniekiem, kas Līguma darbības laikā mainījušas uzvārdu vai kurām tā sabojāta, nozagta vai  nozaudēta un nosūtīt pa pastu uz APDROŠINĀJUMA ŅĒMĒJA adresi.

3.2.7. Sniegt informāciju par kopējo izmantoto pakalpojumu apjomu 10 (desmit) darba dienu laikā pēc APDROŠINĀJUMA ŅĒMĒJA, Darbinieku pieprasījuma.

3.2.8. Pēc APDROŠINĀJUMA ŅĒMĒJA pieprasījuma, ja to akceptē arī potenciālā līgumorganizācija, rast iespēju noslēgt sadarbības līgumus ar norādītajām ārstniecības iestādēm.
3.2.9. Nodrošināt bezmaksas izziņu, kā arī nepieciešamo dokumentu kopiju izsniegšanu Darbiniekiem 10 (desmit) darba dienu laikā pēc pieprasījuma saņemšanas, iesniegšanai Valsts  ieņēmumu dienestam.

3.2.10. APDROŠINĀTĀJAM ir skaidri jāformulē, jāpamato atlīdzības izmaksas atteikums atbilstoši Līguma un Polises apdrošināšanas nosacījumiem, programmu un riska aprakstiem, kas  nedrīkst būt pretrunā ar Līguma noteikumiem.

4. Pušu atbildība
4.1. Puses viena pret otru ir materiāli atbildīgas par līgumsaistību neizpildi, kā arī par otrai Pusei radītiem zaudējumiem, atbilstoši Latvijas Republikā spēkā esošajiem normatīvajiem aktiem un Līgumam.

4.2. APDROŠINĀJUMA ŅĒMĒJS nav atbildīgs par Darbinieku pārtērētajiem limitiem.
4.3. Gadījumā, ja Līguma darbības laikā Apdrošinātāja līgumorganizācijā ir mainījusies veselības aprūpes pakalpojuma cena, tad neatkarīgi no tā, vai Apdrošinātājs un līgumorganizācija ir izmaiņas nostiprinājuši savā sadarbības līgumā, izmaksājamās atlīdzības apmērs Darbiniekiem nevar tikt pasliktināts,- tam ir jābūt vai nu 100% apmērā, vai saskaņā ar Līguma slēgšanas brīdī piedāvāto un tehniskajam piedāvājumam pievienoto cenrādi.

4.4. Ja noslēgtā Polise paredz 100% pakalpojumu apmaksu līgumorganizācijās, un ja Līguma darbības laikā APDROŠINĀTĀJA līgumorganizācijā ir mainījusies veselības aprūpes pakalpojumu cenas, kādēļ tiek pārtraukts tiešo norēķinu līgums par konkrēto programmu starp APDROŠINĀTĀJU un līgumorganizāciju, bet sadarbības līgums par citu programmu apmaksu paliek spēkā, tad APDROŠINĀTĀJAM jānodrošina bezskaidras naudas norēķini līdz APDROŠINĀTĀJA nelīgumorganizāciju cenrādī norādītajiem atlīdzības apmēriem par veselības aprūpes pakalpojumiem.

4.5. Saskaņā ar noslēgto līgumu par apdrošināšanas brokera pakalpojumiem, Pasūtītājs izmanto apdrošināšanas brokera SIA „Partner Broker apdrošināšana”, reģistrācijas Nr. 40203563467 pakalpojumus iepirkuma un apdrošināšanas līgumu pārraudzīšanai un apkalpošanai, t.sk., Pasūtītāju darbinieku konsultēšanai par iepirkuma rezultātā iegādāto Polišu izmantošanu, informācijas un dokumentu aprites nodrošināšanai starp APDROŠINĀTĀJU un APDROŠINĀJUMA ŅĒMĒJU u.c. Samaksu par brokera pakalpojuma sniegšanu veic APDROŠINĀTĀJS saskaņā ar savstarpēji noslēgtajiem sadarbības līgumiem.

5. Izmaiņas Līguma darbībā vai tā darbības pārtraukšana
5.1. Visi grozījumi Līgumā ir spēkā, ja tie noformēti rakstveidā un tos parakstījušas abas Puses. Visi grozījumi Līgumā noformējami kā Līguma pielikumi, kas kļūst par Līguma neatņemamu sastāvdaļu, un stājas spēkā no abpusējas parakstīšanas brīža.

5.2. Līguma darbības laikā APDROŠINĀTĀJAM nav tiesību bez APDROŠINĀJUMA ŅĒMĒJA tiešas un rakstiskas piekrišanas grozīt Polisei pievienotos apdrošināšanas noteikumus, ja tas pasliktina apdrošināšanas nosacījumus Darbiniekiem, par kuriem Puses vienojušās.
5.3. Ja Līguma darbības laikā APDROŠINĀTĀJS ir pilnībā izpildījis savas saistības attiecībā pret Darbinieku, izmaksājot apdrošināšanas summu pilnā apmērā, tad par to tiek elektroniski 10 (desmit) kalendāro dienu laikā paziņots Brokerim un/ vai Darbiniekam.

5.4. Līgums var tikt apturēts vai izbeigts normatīvajos aktos un Līgumā noteiktajos gadījumos, kā arī Pusēm atsevišķi vienojoties.

5.5. APDROŠINĀJUMA ŅĒMĒJAM ir tiesības vienpusēji izbeigt Līgumu, vienu mēnesi iepriekš par to brīdinot APDROŠINĀTĀJU.

5.6. Līguma pirmstermiņa izbeigšanas gadījumā APDROŠINĀTĀJS atmaksā APDROŠINĀJUMA ŅĒMĒJAM neizmantoto apdrošināšanas prēmiju par laika periodu līdz Polises perioda darbības beigām proporcionāli periodam. Šajā gadījumā netiek ņemtas vērā izmaksātās apdrošināšanas atlīdzības, netiek ieturēti administratīvie atskaitījumi un APDROŠINĀJUMA ŅĒMĒJS nesedz zaudējumus, kas APDROŠINĀTĀJAM radušies saistībā  ar Līguma izbeigšanu pirms polises perioda beigām.

5.7. APDROŠINĀJUMA ŅĒMĒJAM ir tiesības nekavējoties izbeigt Līgumu: 5.7.1.ja ir notikusi APDROŠINĀTĀJA labprātīga vai piespiedu likvidācija;

5.7.2. ir pasludināts APDROŠINĀTĀJA maksātnespējas process vai tiesiskās aizsardzības process, vai iestājušies citi apstākļi, kas liedz vai liegs APDROŠINĀTĀJAM turpināt Līguma izpildi saskaņā ar Līguma noteikumiem vai kas negatīvi ietekmē APDROŠINĀJUMA ŅĒMĒJA tiesības, kuras izriet no Līguma;

5.7.3. APDROŠINĀTĀJS nepilda jebkādas Līguma saistības un neatbilstības nav novērstas 10 (desmit) dienu laikā no rakstiskas pretenzijas saņemšanas;

5.7.4. pēc Līguma noslēgšanas atklājas, ka, iesniedzot piedāvājumu, APDROŠINĀTĀJS ir apzināti sniedzis nepatiesu informāciju;

5.7.5. APDROŠINĀTĀJS ir APDROŠINĀJUMA ŅĒMĒJAM nodarījis zaudējumus;

5.7.6. APDROŠINĀTĀJS ir patvaļīgi pārtraucis Līguma izpildi, tai skaitā APDROŠINĀTĀJS nav sasniedzams juridiskajā adresē vai deklarētajā dzīvesvietas adresē;

5.7.7. APDROŠINĀTĀJS pārkāpj vai nepilda citu būtisku Līgumā paredzētu pienākumu un pēc rakstiskas pretenzijas saņemšanas no APDROŠINĀJUMA ŅĒMĒJA turpina to nepildīt turpmāko 10 (desmit) dienu laikā pēc paziņojuma saņemšanas;

5.7.8. APDROŠINĀTĀJS Līguma noslēgšanas vai Līguma izpildes laikā pārkāpis normatīvos aktus attiecībā uz Līguma slēgšanu vai izpildi;

5.7.9. Citos normatīvajos aktos noteiktajos gadījumos.

5.8. Pusēm ir tiesības nekavējoties vienpusēji atkāpties no Līguma izpildes un izbeigt Līguma darbību pirms termiņa, par to rakstiski informējot otru Pusi, neatlīdzinot otrai Pusei zaudējumus, nemaksājot līgumsodu, soda naudu, nokavējuma procentus un citus tamlīdzīgus maksājumus, ja Līgumu nav iespējams izpildīt tādēļ, ka ir piemērotas starptautiskās, tajā skaitā Apvienotās Karalistes noteiktās sankcijas, vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

6. Citi noteikumi
6.1. Līgumā noteiktās saistības attiecas uz APDROŠINĀTĀJU, APDROŠINĀJUMA ŅĒMĒJU,  kā arī visām trešajām personām, kas likumīgi pārņem viņu tiesības un saistības.

6.2. Ja Līguma noteikumi ir pretrunā ar Līguma ietvaros noslēgtās Polises nosacījumiem, par noteicošo tiek uzskatīts Līgums un tā pielikumos iekļautie nosacījumi.

6.3. Visi jautājumi, kuri nav minēti Līgumā, tiek izskatīti Latvijas Republikā spēkā esošajos normatīvajos aktos noteiktajā kārtībā.

6.4. Puses noskaidro domstarpības, kas radušās Līguma izpildes laikā, pārrunu ceļā, bet,  ja vienošanās netiek panākta, saskaņā ar Latvijas Republikā spēkā esošajiem normatīvajiem aktiem. Puses ir atbildīgas par līgumsaistību neizpildi atbilstoši Latvijas Republikā spēkā esošajiem normatīvajiem aktiem.

6.5. Puses apņemas Līguma izpildē nodrošināt tādu tehnisko un organizatorisko līdzekļu lietošanu un lietotāja pārvaldību, lai aizsargātu fizisko personu datus un novērstu to nelikumīgu apstrādi, ievērojot normatīvos aktus, kas reglamentē fizisko personu datu apstrādi un aizsardzību, t.sk. Fizisko personu datu apstrādes likumu, Eiropas Parlamenta un Padomes Regulu (ES) Nr. 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK izpratnē (Vispārīgā datu aizsardzības regula).

6.6. Visus strīdus, kas izriet vai rodas saistībā ar šo Līgumu vai tā interpretāciju, Puses apņemas risināt pārrunu ceļā.

6.7. Jebkura strīda risināšanai Pušu starpā par jautājumiem, kas izriet no šī Līguma un ko neizdodas atrisināt pārrunu ceļā 30 (trīsdesmit) dienu laikā pēc tam, kad viena no Pusēm saņēmusi otras Puses rakstisku pieprasījumu šādam risinājumam. Jebkura no Pusēm ir tiesīga vērsties tiesā. Strīdus risināšana notiks saskaņā ar Latvijas Republikā spēkā esošajiem normatīvajiem aktiem.

6.8. Līguma izpildi koordinējošā persona no APDROŠINĀJUMA ŅĒMĒJA puses ir SIA Jelgavas novada KU  ____________ (tālr. ____; e-pasts: anna@jnku.lv).
6.9. Līguma izpildi koordinējošā persona no APDROŠINĀTĀJA puses ir: _.
6.10. Līguma izpildi koordinējošās personas no apdrošināšanas brokera puses ir: ____________
6.11. Paziņojums uzskatāms par saņemtu nākamajā darba dienā pēc tā nosūtīšanas pa e-pastu uz šajā līgumā norādītajiem e-pastiem, vai 5. darba dienā pēc tā nosūtīšanas pa pastu uz šajā līgumā norādītajām adresēm.

6.12. Līgums ir uz --- (piecām) lapām un parakstīts elektroniski ar drošu elektronisko parakstu, kas  ietver laika zīmogu.

Pielikumā:

1. Finanšu piedāvājums;
2. Tehniskais piedāvājums ar pavaddokumentiem (tehniskais piedāvājums tiek uzskatīts par komercnoslēpumu);

3. Darbinieku saraksts veselības apdrošināšanai (darbinieku saraksts ietver Personas datus, kas nav izpaužami trešajām personām).

� Informāciju par to, kā ieinteresētais piegādātājs var reģistrēties par Nolikuma saņēmēju sk. �HYPERLINK "https://www.eis.gov.lv/EIS/Publications/PublicationView.aspx?PublicationId=883"��https://www.eis.gov.lv/EIS/Publications/PublicationView.aspx?PublicationId=883�





� Pieteikumā norāda pretendenta patieso labuma guvēju, saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas un novēršanas likuma un Starptautisko un Latvijas Republikas nacionālo sankciju likuma regulējumu.


� Skaidrojums  https://www.iub.gov.lv/lv/skaidrojums-mikro-mazie-un-videjie-uznemumi-mvu.


� Aizpilda, ja attiecināms. Papildu jāpievieno dokumenti, saskaņā ar Nolikuma 10.punkta prasībām..


� Saskaņā ar PIL 65.panta 2.daļu, Pretendents norāda visus piesaistītos apakšuzņēmējus, kuru veicamo būvdarbu vai sniedzamo pakalpojumu vērtība ir vismaz 10 000 EUR un katram apakšuzņēmējam nododamo Līguma daļu. Papildu jāpievieno dokumenti saskaņā ar Nolikuma 10.punkta prasībām.


� Papildu jāpievieno dokumenti saskaņā ar Nolikuma  10.punkta prasībām..


� Attiecās arī uz Pretendenta struktūrvienībām un filiālēm, kā arī uz to pārstāvēttiesīgajām personām (valdes, padomes locekļiem, patiesā labuma guvējiem utt.).

